|  |
| --- |
| Корпоративни комуникации |
| А1 България |
| 0882 201 214 |
| http://www.а1.bg |
| http://www.facebook.com/A1Bulgaria |

София,

08.01.2024 г.

**Купата на африканските нации на живо по MAX Sport**

*TotalEnergies AFCON 2023 ще започне на 13 януари и ще се проведе в Кот д'Ивоар*

MAX Sport ще излъчи най-интересното от Купата на африканските нации 2023. 34-ото издание на турнира започва на 13 януари (събота), когато домакините от Кот д'Ивоар, ще се изправят срещу Гвинея-Бисау на стадион „Аласан Уатара“ в Абиджан. Двубоят ще бъде излъчен пряко по MAX Sport 1 от 22:00 часа.

24 отбора ще се борят за футболната корона на Африка. Те са разделени в шест групи по четири отбора, като домакините са в група А заедно с трикратните шампиони Нигерия, Екваториална Гвинея и Гвинея-Бисау. Група B също предлага интригуващ мач, като най-успешният отбор в историята на състезанието Египет, воден от Мохамед Салах, ще се изправи срещу Гана, чийто треньор в момента е бившият мениджър на Нюкасъл Крис Хютън.

Настоящият носител на титлата Сенегал е в група C, заедно с отбора на Камерун, който е един от най-интригуващите мачове от груповата фаза. Друг отбор в групата е Мароко, който стана първата страна от континента, достигнала полуфинал на Световното първенство в Катар през 2022 г. и в момента е най-високо класираната африканска нация в световната ранглиста (№13) - но не е печелила Купа на африканските нации от 1976 година.

Сенегал се смята за фаворит да запази титлата, която спечели за първи път в Камерун. Оттогава звезди като Садио Мане, Калиду Кулибали и Едуард Менди се преместиха да играят в първенството на Саудитска Арабия, което също се излъчва по MAX Sport. Но нови таланти като халфа на Тотнъм Папе Матар Сар и нападателя на Марсилия Илиман Ндиайе станаха редовни играчи в първия отбор на Сенегал.

Алжир, шампион през 2019 г., също е претендент за трофея въпреки лошото представяне на последната Купа на африканските нации. Мароко е сред претендентите след историческото си представяне на Световното първенство в Катар. Седемкратният победител Египет загуби последния финал с дузпи, но все още може да разчита на Мохамед Салах.

След първия мач на 13 януари ще се играят поне два мача на ден по време на груповата фаза, която продължава до 24 януари. Срещите от групите ще се играят в 16:00, 19:00 и 22:00 часа. Първите два тима във всяка група и четирите отбора с най-добри резултати, класирали се трети в своята група, ще преминат към осминафиналите. Четвъртфиналите ще се играят на 2 и 3 февруари, полуфиналите на 7 февруари от 19:00 и 20:00 ч., мачът за третото място е на 10 февруари, а финалът е на 11 февруари от 22:00 часа.

**А1**, част от A1 Group, е водещ доставчик на дигитални услуги и телекомуникационни решения в България. Компанията предоставя мобилни и фиксирани услуги, високоскоростен интернет, интерактивна, цифрова, сателитна и мобилна телевизия, четири собствени спортни канала с марката MAX Sport, платежни услуги, ICT, cloud и IoT бизнес решения. През 2022 г. A1 България отчита приходи от 640,4 млн. евро, а сравнимата EBITDA e 254,4 млн. евро.

**A1 Group** е водещ телекомуникационен доставчик в Централна и Източна Европа с повече от 26 млн. клиенти. A1 Group оперира в седем държави: Австрия, България, Беларус, Хърватия, Словения, Северна Македония и Сърбия, а приходите на Групата за 2022 година надхвърлят 5 милиарда евро. Портфолиото на A1 Group включва гласова телефония, високоскоростен интернет и мултимедийни услуги, както и решения в областта на високите технологии, преноса на данни и онлайн разплащанията. Групата разполага със стабилен акционер в лицето на América Móvil – един от най-големите телекомуникационни доставчици в света.